Komission asetus (EY) N:o 1593/1999, annettu 20 päivänä heinäkuuta 1999, niiden jäsenvaltioiden vahvistamisesta, joissa voidaan toteuttaa rypäletäysmehun markkinointivuoteen 1997/1998 liittyvä myynninedistämiskampanja 3 päivänä syyskuuta 1998 annetun asetuksen (EY) N:o 1893/98 muuttamisesta



Virallinen lehti nro L 188 , 21/07/1999 s. 0034 - 0034



KOMISSION ASETUS (EY) N:o 1593/1999, annettu 20 päivänä heinäkuuta 1999, niiden jäsenvaltioiden vahvistamisesta, joissa voidaan toteuttaa rypäletäysmehun markkinointivuoteen 1997/1998 liittyvä myynninedistämiskampanja 3 päivänä syyskuuta 1998 annetun asetuksen (EY) N:o 1893/98 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1627/98(2), ja erityisesti sen 46 artiklan 5 kohdan ja 81 artiklan, sekä katsoo, että 1) tietyistä euron käyttöön ottamiseen liittyvistä säännöksistä 17 päivänä kesäkuuta 1997 annetun neuvoston asetuksen (EY) N:o 1103/97(3) 2 artiklassa säädetään, että oikeudellisissa asiakirjoissa esiintyvät viittaukset ecuun korvataan viittauksella euroon siten, että yksi ecu vastaa yhtä euroa; euroina ilmoitetut määrät olisi näin ollen muunnettava kansalliseksi valuutaksi neuvoston vahvistamaa kurssia käyttäen, 2) asianomaisilla toimijoilla ja jäsenvaltioilla on perusteltu vaatimus, joka johtuu määräytymisperusteen vahvistamisesta kyseisille määrille; komission päätöksissä mainittujen määrien muuntaminen kiinteämääräisellä kurssilla johtaisi syyskuussa 1998 ennakoituja määriä alhaisempiin määriin, 3) ongelma voidaan ratkaista korottamalla 1 päivästä tammikuuta 1999 jäsenvaltioiden kokonaismääriä siten, että korotus korvaa euron käyttöönottamisen vuoksi kansallisena valuuttana aiheutuneen alenemisen, 4) näin ollen on tarpeen muuttaa komission asetus (EY) N:o 1893/94(4), 5) eräiden maataloustuotteiden myynninedistämisohjelmien hallintoa koskevista yksityiskohtaisista yleissäännöistä 4 päivänä maaliskuuta 1999 annetun komission asetuksen (EY) N:o 481/1999(5) 2-4 artiklassa annetaan säännökset sopimuksen allekirjoittamisen ja maksun suorittamisen määräajasta; tämän vuoksi olisi poistettava asetuksen (EY) N:o 1893/98 1 artiklan 2 kohta, ja 6) tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 1893/98 1 artikla seuraavasti: 1) Korvataan 1 kohdan toinen alakohta seuraavasti: "Näiden myynninedistämiskampanjoiden rahoitukseen tarkoitettu kokonaismäärä on: - 2231592 euroa Saksassa; - 710038 euroa Itävallassa; - 1618736 euroa Espanjassa; - 1835154 euroa Ranskassa; - 710234 euroa Alankomaissa." 2) Poistetaan 2 ja 3 kohta. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä heinäkuuta 1999. Komission puolesta Franz FISCHLER Komission jäsen (1) EYVL L 84, 27.3.1987, s. 1. (2) EYVL L 210, 28.7.1998, s. 8. (3) EYVL L 162, 19.6.1997, s. 1. (4) EYVL L 245, 4.9.1998, s. 34. (5) EYVL L 57, 5.3.1999, s. 8.